b"\n_START_ARTICLE_\nTim Allen\n_START_SECTION_\nBiografia\n_START_PARAGRAPH_\nTim Allen va n\xc3\xa9ixer en el si d'una fam\xc3\xadlia de vuit fills. El seu pare, Gerald Dick, era un venedor immobiliari i va morir tr\xc3\xa0gicament en un accident automobil\xc3\xadstic. La seva mare era Martha Katherine Fox. Va estudiar a la Universitat de Western Michigan, on va obtenir el t\xc3\xadtol de Producci\xc3\xb3 Audiovisual. _NEWLINE_En la seva joventut, Allen va arribar a estar empresonat durant dos anys per un delicte relacionat amb les drogues. El 1980 actua en un petit teatre de Detroit que li va permetre travessar Estats Units de sala en sala durant 10 anys. El debut d'Allen al cinema es va produir el 1994 amb The Santa Clause que va resultar ser la com\xc3\xa8dia m\xc3\xa9s taquillera d'aquest any.\n_START_SECTION_\nCarrera\n_START_PARAGRAPH_\nEl 1990, gr\xc3\xa0cies a un paper estel\xc2\xb7lar en la s\xc3\xa8rie Home Improvement, va conquistar la gl\xc3\xb2ria. Es va convertir en una cara habitual de les s\xc3\xa8ries familiars amb humor i durant la temporada final va arribar a cobrar 1,25 milions de d\xc3\xb2lars sent, juntament amb els actors de Friends, l'actor que m\xc3\xa9s cobrava. El seu \xc3\xa8xit va continuar amb com\xc3\xa8dies familiars com Un nadiu a Nova York. Tamb\xc3\xa9 ha participat en pel\xc2\xb7l\xc3\xadcules com  Un Nadal de bojos, For Richer or Poorer, Jungle 2 Jungle i  Wild Hogs on comparteix escenaris amb John Travolta i Martin Lawrence entre d'altres. Tamb\xc3\xa9 va tenir l'ocasi\xc3\xb3 de posar la seva veu al personatge Buzz Lightyear en la trilogia de Toy Story._NEWLINE_D'altra banda, ha escrit dos llibres que han estat sengles best-sellers: Don't stand too close to a naked man i I'm not really here._NEWLINE_Des de 2011, protagonitza la s\xc3\xa8rie Un per a totes.\n_START_SECTION_\nVida personal\n_START_PARAGRAPH_\nEl 2 d'octubre de 1978 va ser detingut en l'Aeroport Internacional de Kalamazoo-Battle Creek, a Michigan, per possessi\xc3\xb3 de m\xc3\xa9s de 650 grams (1,43 lliures) de coca\xc3\xafna. Posteriorment se li va declarar culpable per tr\xc3\xa0fic de drogues. No obstant aix\xc3\xb2, va proporcionar noms d'altres distribu\xc3\xafdors, a canvi d'una pena de tres a set anys en lloc d'una possible cadena perp\xc3\xa8tua. Va sortir en llibertat condicional el 12 de juny de 1981, despr\xc3\xa9s de complir 2 anys i 4 mesos de pres\xc3\xb3. Allen tenia el n\xc3\xbamero de pres #04276-040._NEWLINE_Va estar casat amb Laura Diebel des del 7 d'abril de 1984, fins que es van separar legalment el 1999. El seu divorci va finalitzar el 2003. Tots dos tenen una filla, Katherine, nascuda el 1989._NEWLINE_El 1997, va ser arrestat per conduir embriac a Birmingham, Michigan i es va registrar que tenia un contingut d'alcohol en la sang del 0,15. Va ser condemnat a un any de pres\xc3\xb3 amb llibertat condicional. Va entrar en una cl\xc3\xadnica de rehabilitaci\xc3\xb3 com a part de la resoluci\xc3\xb3  judicial._NEWLINE_Allen es va casar amb l'actriu Jane Hajduk (amb qui havia sortit durant cinc anys) el 7 d'octubre de 2006, en una petita cerim\xc3\xb2nia privada a Grand Lake, Colorado_NEWLINE_El 5 de gener de 2009, es va anunciar que ell i Hajduk estaven esperant el seu primer fill junts El mar\xc3\xa7 de 2009 va n\xc3\xa9ixer la seva filla, Elizabeth"